**SLOVENŠČINA – 9. RAZRED – SKUPINA ZUPAN 13. 5. 2020**

**Oton Župančič: Žebljarska**

Najprej preveri svoje odgovore na vprašanja:

1. Lirski subjekt/izpovedovalec v pesmi je žebljar.
2. Delavci so v kovačnici/delavnici, kjer kujejo žeblje.
3. Delo žebljarjev traja 14 ur (od štirih do enih, od treh do osmih).
4. Delajo fantje, možje, dekleta, žene. So sključeni nad nakli, izmučeni, otopeli od napornega, enoličnega dela.
5. Žeblji jim žarijo v očeh, ker ves dan ne gledajo drugega kot razžarjeno železo, iz katerega izdelujejo žeblje. Ko se ozrejo v polje, v nebo še vedno vidijo samo žeblje, saj je to edino, kar ves čas gledajo.
6. Na žeblje jih spominja rumena barva. Rumeno lahko cvetijo zlatice (pesnik jih je videl zunaj ob obisku žebljarjev).
7. Ja, iz pesmi čutimo obsodbo takega dela. Npr.: .. že vsi smo izmučeni … kakor, da sem po sebi koval …
8. Tri pike na koncu pomenijo, da se njihovo težko življenje in delo nikoli ne končata.

Zdaj si boš pogledal še zunanjo obliko in zgradbo pesmi.

1. Ugotovi, s katero **stopico** prikaže pesnik monoton ritem dela (v spodnjem verzu označi

 zloge in ugotovi, kako se izmenjujejo poudarjeni in nepoudarjeni zlogi).

 Voda nam kolesa, mehove nam žene

2. Dopolni: Pesem ima \_\_\_ kitic, število verzov v posameznih kiticah je (enako/različno)

 \_\_\_\_\_\_\_\_\_\_\_ . Tudi verzi so (enako/različno) \_\_\_\_\_\_\_\_\_\_\_\_\_ dolgi.

3. Poveži primer s pesniškim sredstvom:

 \_\_\_ podvojitev/geminacija 1 po polju naši žeblji cveto …

 \_\_\_ inverzija/zamenjan besedni red 2 … o, kakor da sem po sebi koval!

 \_\_\_ anafora 3 Smo jih v polje sejali?

 \_\_\_ retorično vprašanje 4 … so zarje rumene, so trate zelene …

 \_\_\_ epifora 5 Pol treh, pol treh ..,

 \_\_\_ okrasni pridevek 6 O, kakor da sem …

 O, kakor da delam …

 \_\_\_ vzklik 7 … so nam v očeh,

 … žeblji v očeh.

Lepo bodi ☺

Učiteljica Sanda